אייר אירופה

ממוזער|שמאל|250px|אמבראר E-195 של אייר אירופה אקספרס
ממוזער|שמאל|250px|איירבוס A330-300 בצביעה הישנה
אייר אירופה (באנגלית: Air Europa) היא חברת תעופה ספרדית שבסיסה הוא בפלמה דה מיורקה. החברה היא השלישית בגודלה בספרד אחרי החברה איבריה ווולינג איירליינס. מקיימת טיסות מרחבי אירופה אל ספרד, האיים הקנריים והאיים הבלאריים, וכן טיסות פנימיות בספרד וטיסות ליעדים באמריקה הלטינית.

החברה נוסדה בשנת 1986 והחלה לטוס בין איי ספרד שבים התיכון אל מדינות שונות באירופה עם מטוסי בואינג 737-300.

בשנת 2006 התקבלה החברה לברית החברות סקאיי טים.

חברות בת
בשנת 2015 רכשה אייר אירופה את חברת התעופה האזורית "אארונובה" וזו מותגה מחדש בשם אייר אירופה אקספרס וכיום היא מפעילה קווי תעופה בעבור חברת האם. קוד היאט"א של החברה הוא UX, קוד האיקא"ו הוא OVA, ואות הקריאה הוא AERONOVA.

צי המטוסים
צי המטוסים של החברה נכון לדצמבר 2018:

 כלי טיס חברה/חברת בת בצי בהזמנה נוסעים הערות C Y סה"כאיירבוס A330-200אייר אירופה10—24275299יוחלפו במטוסי בואינג 787איירבוס A330-300אייר אירופה2—34265299יוחלפו במטוסי בואינג 787–388388ATR 72-200אייר אירופה אקספרס6—–6868בואינג 737-800אייר אירופה21—8174186בואינג 737 MAX 8אייר אירופה—22טרם הוכרזקבלת ההזמנה החל משנת 2020בואינג 787-8אייר אירופה8—22274296בואינג 787-9אייר אירופה71130303333קבלת ההזמנה בין השנים 2018 ל-2022אמבראר E-195אייר אירופה אקספרס11—12108120סה"כ6533

 פעילות החברה בישראל 
נכון לחודש דצמבר 2018, החברה מקיימת כ-9 טיסות שבועיות בין נמל התעופה בן-גוריון לבין נמל התעופה מדריד-בראחס. כמות הטיסות נתונה לשינויים משבוע לשבוע בהתאם לביקוש. כמו כן, בחודשי הקיץ, מפעילה החברה טיסות שכר לנמל התעופה בפלמה דה מיורקה. הטיסות מבוצעות במטוסי בואינג 737 ובואינג 787 (מדריד בלבד. לעיתים רחוקות מגיע במקומו מטוס איירבוס A330-200 בהתאם לצורכי החברה).

ביולי 2018 הודיעה החברה על פתיחת קו חדש ממדריד לאילת, הקו החל לפעול ב-30 באוקטובר, אך ב-27 בנובמבר בוטל מחוסר רווחיות בקו זה.

בספטמבר 2018 הודיעה החברה שמהראשון ביוני 2019 תוסיף החברה טיסה שבועית בקו בין מדריד לתל אביב וכך תהיה טיסה יומית של החברה בין היעדים.

 קישורים חיצוניים 



  מדיה וקבצים בנושא אייר אירופה באתר Airliners.net


הערות שוליים

קטגוריה:חברות תעופה ספרדיות
קטגוריה:סקאיי טים